**אר איי פי ווי די פייננשיאל נטוורקס (2016) בע"מ**, המוכרת במותג **Rapyd**, היא חברת פינטק ישראלית המפתחת ומפעילה פלטפורמת תשלומים בינלאומית לעסקים וצרכנים, שמאפשרת לבצע העברות בנקאיות, העברות לארנק אלקטרוני, תשלום מזומן ועוד.

היסטוריה
--------

החברה הוקמה ב-2016, בשם CashDash, בידי אריק שטילמן (מנכ"ל החברה), ארקדי קרפמן (סמנכ"ל מחקר ופיתוח) ועומר פריאל (סמנכ"ל פיתוח עסקי). היא החלה בפיתוח שירותי תשלום באמצעות טלפון חכם, המשיכה בשירותי ארנק אלקטרוני והפכה לפלטפורמת תשלומים בינלאומית. מערכות החברה תומכות ב-65 סוגי מטבעות ביותר מ-170 מדינות. המשרד הראשי של החברה שוכן במגדלי עזריאלי בתל אביב, והיא מחזיקה משרדים בקליפורניה, בלונדון ובסינגפור.

### רכישות והשקעות

באפריל 2020 רכשה החברה את חברת הסליקת כרטיסי התשלום האיסלנדית Korta. ביולי 2021 רכשה החברה את חברת התשלומים האיסלאנדית Valitor, תמורת 100 מיליון דולר. בינואר 2021 רכשה החברה את חברת הפינטק Neat מהונג קונג אשר פיתחה שירות דיגיטלי לסטארטאפים של רישום חברה ופתיחת חשבון בנק עסקי תוך דקות ללא צורך לדבר או להיפגש עם אדם.

בנוסף הקימה החברה זרוע השקעות, Rapyd Ventures, המשקיעה בחברות הזנק, בהן חברת Anchor העוסק באוטומציה של תהליך החיוב והגבייה בעסקים.

באוגוסט 2023 רכשה החברה את חברת התשלומים PayU GPO תמורת 610 מיליון דולר. הרכישה כוללת את הפעילות של PayU GPO באירופה, במזרח התיכון, באפריקה ובאמריקה הלטינית ואינה כוללת את הפעילות בהודו, בטורקיה ובדרום מזרח אסיה.

### גיוסי הון

בפברואר 2019 השלימה החברה סבב גיוס הון שני לפי שווי של 300 מיליון דולר.

באוקטובר 2019 השלימה החברה סבב גיוס הון שלישי בסך 100 מיליון דולר, לפי שווי שוק של כמיליארד דולר.

בינואר 2021 השלימה החברה סבב גיוס הון רביעי בסך 300 מיליון דולר, לפי שווי שוק של כ-2.5 מיליארד דולר, שאליו נלוו עסקאות סקנדרי בסך 100 מיליון דולר.

באוגוסט 2021 השלימה החברה סבב גיוס חמישי, בגובה 300 מיליון דולר, לפי שווי מוערך של 9–10 מיליארד דולר.

במרץ 2022 דיווח העיתון "כלכליסט" שבמניות החברה נעשו עסקאות לפי שווי חברה של 15 מיליארד דולר.

קישורים חיצוניים
----------------

* אתר האינטרנט הרשמי של ראפיד
* ראפיד, ברשת החברתית פייסבוק

* ראפיד, ברשת החברתית טוויטר

* ראפיד, ברשת החברתית אינסטגרם

* ראפיד, ברשת החברתית LinkedIn

* ראפיד, סרטונים בערוץ היוטיוב
* מאיר אורבך, חברת הפינטק ראפיד גייסה 400 מיליון דולר לפי שווי של 2.5 מיליארד דולר, באתר כלכליסט, 13 בינואר 2021
* אתר למנויים בלבד עמרי זרחוביץ', "אמרו לנו שהרעיון מסובך מדי": חברת הפינטק שגייסה (שוב) 300 מיליון דולר, באתר TheMarker‏, 3 באוגוסט 2021
* אתר Hack The Galaxy

הערות שוליים
------------

1. ↑  הגר רבט, ראפיד הישראלית רוכשת את חברת הסליקה האיסלנדית Korta, באתר כלכליסט, 19 באפריל 2020
2. ↑  הגר רבט, ראפיד הישראלית רוכשת חברת תשלומים איסלנדית ב-100 מיליון דולר, באתר כלכליסט, 1 ביולי 2021
3. ↑  אושרי אלקסלסי, ‏הדקה-קורן הישראלי Rapyd כבר משקיע בסטארטאפ פינטק אחר, באתר Geektime‏, 1 בדצמבר 2021
4. ↑   אתר האינטרנט הרשמי של PayU GPO
5. ↑  מאיר אורבך, עסקה גדולה בפינטק: ראפיד הישראלית רוכשת את PayU GPO ב-610 מיליון דולר, באתר כלכליסט, 1 באוגוסט 2023
6. ↑  Rapyd aquires PayU GPO, Rapyd, 1 August 2023
7. ↑  אתר למנויים בלבד עירד עצמון שמאייר, חברת הפינטק ראפיד השלימה סבב גיוס שני לפי שווי של 300 מיליון דולר, באתר TheMarker‏, 13 בפברואר 2019
8. ↑  ג'ון בן זקן, עוד חד קרן כחול לבן: חברת הפינטק ראפיד שווה כמיליארד דולר, "אנשים ומחשבים", 2 באוקטובר 2019
9. ↑  מאיר אורבך, חברת הפינטק ראפיד גייסה 400 מיליון דולר לפי שווי של 2.5 מיליארד דולר, באתר כלכליסט, 13 בינואר 2021
10. ↑  יניב הלפרין, ממשיכה לצמוח בענק: ראפיד הישראלית שווה 10 מיליארד דולר, "אנשים ומחשבים", 3 באוגוסט 2021;  
עידן בן טובים, ‏10 מיליארד דולר בייבי: גיוס ענק הופך את Rapyd לסטארטאפ בעל השווי הגבוה בישראל, באתר Geektime‏, 3 באוגוסט 2021
11. ↑  מאיר אורבך, ראפיד בשווי 15 מיליארד דולר - חברת ההייטק הפרטית הגדולה בישראל, באתר כלכליסט, 13 במרץ 2022